கேள்வி: பொட்டாசியம் சல்பேட்டு - வரலாறு பற்றி விளக்கவும்.
பதில்: பொட்டாசியம் சல்பேட் (K2SO4) 14 ஆம் நூற்றாண்டின் தொடக்கத்தில் இருந்து அறியப்பட்டுள்ளது. இச்சேர்மத்தை கிளாபர், இராபர்ட் வில்லியம் பாயில், மற்றும் டாசேனியஸ் ஆகியோர் ஆய்வு செய்துள்ளனர். 17 ஆம் நூற்றாண்டில், இச்சேர்மம் ஒரு அமில உப்பாகவும், கார உப்பாகவும் இருந்த காரணத்தால் ''அல்கானுனி'' அல்லது ''சால் டூப்ளிகேட்டம்'' என்று பெயரிடப்பட்டது. மருந்து வேதியியலாளர் கிறிஸ்டோபர் ''கிளாசருக்குப்'' பிறகு இது ''விட்ரியோலிக்'' ''டார்டார்'' மற்றும் ''கிளாசரின் உப்பு'' அல்லது ''சால் பாலிக்ரெஸ்டம் கிளாசெரி'' என்றும் அழைக்கப்பட்டது. அர்கானம் டூப்ளிகேட்டம் என்ற ( "இரட்டை இரகசிய") அல்லது முன் நவீன மருத்துவத் துறையில் சர்வ ரோக நிவாரணியாக அறியப்பட்ட பானாசியா டூப்ளிகேட்டம் என்றும் அழைக்கப்பட்டது. இச்சேர்மம், பொட்டாசியம் நைட்ரைட்டு (KNO3), கந்தக அமிலம் (H2SO4) ஆகியவற்றிலிருந்து நைட்ரிக் அமிலம் (HNO3) தயாரிக்கும் கிளாபர் செயல்முறையில் விடுபட்டுப் போன மீதப்பொருளிலிருந்து தயாரிக்கப்பட்டது. : 2 KNO 3 + H 2 SO 4 → 2 HNO 3 + K 2 SO 4 மேற்கண்ட வினையில் கிடைக்கும் துணை விளைபொருளானது, சூடான நீரில் கரைக்கப்பட்டு, வடிகட்டப்பட்டு, ஒரு உறை கொண்டு ஆவியாக்கப்படுகிறது. பின்னர் அது படிகமாக்கப்படுகிறது. இது ஒரு சிறுநீர்பெருக்கியாகவும், வியர்வைதள்ளியாகவும் பயன்படுத்தப்பட்டது. சேம்பர்ஸ் ''சைக்ளோப்பீடியா (நூல்)'' கூற்றுப்படி, இந்த செய்முறையை ஐநூறு செருமன் வெள்ளி நாணயங்களுக்கு ஹால்ஸ்டீன்-கோட்டார்ப் டியூக் சார்லஸ் ஃபிரடெரிக் வாங்கினார். டியூக்கின் மருத்துவரான ஷ்ரோடர், உடல் நலக்குறைவு வந்து விடுமோ என்ற மிகையச்சம் கொண்டவர்களின் சிகிச்சையிலும், விட்டுவிட்டு வரும் காய்ச்சல், கல் தோன்றுதல், ஸ்கர்வி போன்ற நோய்களின் சிகிச்சையிலும் இச்சேர்மத்தின் பெரிய பயன்பாடுகளின் அதிசயங்களை எழுதினார்.
கேள்வி: பொட்டாசியம் சல்பேட்டு - உற்பத்தி பற்றி தகவல் சொல்.
பதில்: 1985 ஆம் ஆண்டில் சுமார் 1.5 மில்லியன் டன்கள் அளவிற்கு பொட்டாசியம் சல்பேட்டு உற்பத்தி செய்யப்பட்டது. பொதுவாக பொட்டாசியம் குளோரைடு சல்பூரிக் அமிலம் வினைபுரிந்து இச்சேர்மத்தை தந்தது. இது சோடியம் சல்பேட்டை உற்பத்தி செய்வதற்கான மான்கீம் செயல்முறை ஒப்பானது. இந்த செயல்முறையானது பொட்டாசியம் பைசல்பேட்டு இடைநிலை விளைபொருளாக உருவாக்கும், அறை வெப்பநிலையில் ஏற்படும் ஒரு வெப்பஉமிழ் வினையாகும்.: : KCl + H 2 SO 4 → HCl + KHSO 4 செயல்முறையின் இரண்டாவது படி வெப்பம் கொள் வினையாகும். வினையின் இப்படிக்கு ஆற்றல் உள்ளீடு தேவைப்படுகிறது: : KCl + KHSO 4 → HCl + K 2 SO 4
கேள்வி: பொட்டாசியம் சல்பேட்டு - கட்டமைப்பு மற்றும் பண்புகள் பற்றி தகவல் சொல்.
பதில்: இரண்டு படிக வடிவங்கள் அறியப்படுகின்றன. செஞ்சாய்சதுரப்படிக β-K2SO4 என்பது பொதுவான வடிவம், ஆனால் இது 583° செல்சியசு வெப்பநிலைக்கு மேலே α-K2SO4 ஆக மாறுகிறது. சல்பேட்டுகள் வழக்கமான நான்முகி வடிவமைப்பைக் கொண்டிருந்தாலும், இந்த கட்டமைப்புகள் சிக்கலானவையாக இருக்கின்றன. Gaultier, M.; Pannetier, G. "Structure cristalline de la forme 'basse temperature' du sulfate de potassium K2SO4-beta" (Crystal structure of the "low temperature" β-form of potassium sulfate) Bulletin de la Societe Chimique de France 1968, vol. 1, pp. 105-12. இது சோடியம் சல்பேட்டு போலல்லாமல் ஒரு ஐதரேட்டை உருவாக்குவதில்லை. உப்பானது, இரட்டை ஆறு பக்க பிரமிடுகளாக படிகமாகிறது, இது செஞ்சாய்சதுரமாக வகைப்படுத்தப்படுகிறது. அவை ஒளிஊடுருவக்கூடியதும், மிகவும் கடினமானதும் மற்றும் கசப்பான, உப்புச் சுவை கொண்டவையும் ஆகும். இந்த உப்பு நீரில் கரையக்கூடியது, ஆனால் பொட்டாசியம் ஐதராக்சைடு ( நீர் ஒப்படர்த்தி 1.35) அல்லது முழுமையான எத்தனால் கரைசலில் கரையாதது. பொட்டாசியம் சல்பேட்டு தண்ணீரில் சூடுபடுத்தப்பட்டு, ஒரு பீக்கரில் சுற்றுவதற்கு உட்பட்டால், படிகங்கள் உருவாகும்போது பல கை சுழல் கட்டமைப்பை உருவாக்குகின்றன. Thomas, S. Russian Journal of Physical Chemistry B 2017; 11:195-198
கேள்வி: பொட்டாசியம் சல்பேட்டு - பயன்கள் என்பது என்ன?
பதில்: பொட்டாசியம் சல்பேட்டின் மிக முக்கியமான பயன்பாடு உரம் . K2SO4 குளோரைடைக் கொண்டிருக்கவில்லை. இது சில பயிர்களுக்கு தீங்கு விளைவிக்கும். புகையிலை, சில பழங்கள் மற்றும் காய்கறி பயிர்களுக்கு பொட்டாசியம் சல்பேட்டு விரும்பப்படுகிறது. பாசன நீரிலிருந்து குளோரைடை மண் சேர்த்து வைத்துக் கொண்டால், குறைந்த உணர்திறன் கொண்ட பயிர்களின் உகந்த வளர்ச்சிக்கு பொட்டாசியம் சல்பேட்டு தேவைப்படலாம்.